
Καθιέρωση υπερωριακής εργασίας για το προσωπικό 

Παράταση θητείας Διοικήσεων Αθλητικών Κέ¬ 

ΑΠΟΦΑΣΕΙ Σ 

Αριθ. 1634 (1) 

Σύσταση Επιτροπής για το Διεθνές Έτος Εθελοντισμού 
2001 . 

Η ΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τιςδιατάξειςτουάρθρου 18παρ. ΙδτουΝ.2503/1997 
(ΦΕΚ 107/Α/1997). 

2. Τις διατάξεις του άρθρου 27 του Ν. 2081/1992 (ΦΕΚ 
154/Α/1992), με το οποίο προστέθηκε άρθρο 29Α στον Ν. 
1558/1985 (ΦΕΚ 137/Α/1985), όπως αντικαταστάθηκε με 
το άρθρο 1 του Ν. 2469/1997 (ΦΕΚ38/Α/1997). 

3. Την ανάγκη υποστήριξης των εθελοντικών δράσεων 
που θα αναπτυχθούν στα πλαίσια του Διεθνούς Έτους 
Εθελοντισμού - 2001. 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Συνιστούμε Επιτροπή που εδρεύει στο Υπουργείο 
Εσωτερικών, Δημόσιας Διοίκησης και Αποκέντρωσης για 
την επεξεργασία, το σχεδίασμά και την παρακολούθηση 
μέτρων άμεσης εφαρμογής στους τομείς αρμοδιοτήτων 
των Υπουργείων που εκπροσωπούνται στην Επιτροπή και 
αφορούν εθελοντικές δράσεις στα πλαίσια του θεσμού 
του εθελοντισμού. 

2. Η Επιτροπή αποτελείται από εκπροσώπους των 
Υπουργείων Εσωτερικών, Δημόσιας Διοίκησης και Αποκέ¬ 
ντρωσης, Εξωτερικών, Περιβάλλοντος, Χωροταξίας και 
Δημοσίων Έργων, Εθνικής Παιδείας και Θρησκευμάτων, 
Εργασίας και Κοινωνικών Ασφαλίσεων, Υγείας και Πρό¬ 
νοιας, Πολιτισμού και Δημόσιας Τάξης, της Κεντρικής 
Ένωσης Δήμων και Κοινοτήτων Ελλάδας (ΚΕΔΚΕ), της 
Ένωσης Νομαρχιακών Αυτοδιοικήσεων Ελλάδας και 
εμπειρογνώμονες σε θέματα εθελοντισμού του δημοσίου 
και ιδιωτικού τομέα. 

3. Πρόεδρος της Επιτροπής ορίζεται ο εκπρόσωπος του 
Υπουργείου Εσωτερικών, Δημόσιας Διοίκησης και Αποκέ¬ 
ντρωσης, αναπληρούμενος από τον ανώτερο σε βαθμό εκ¬ 
πρόσωπο των Υπουργείων που εκπροσωπούνται στην Επι¬ 
τροπή. 

4. Η Επιτροπή συνεδριάζει κάθε φορά που συγκαλείται 
από τον Πρόεδρο είτε κατά τη διάρκεια του ωραρίου λει¬ 
τουργίας των δημόσιων υπηρεσιών, είτε πέραν αυτού και 
μπορεί να συνιστά με απόφασή της υποεπιτροπές ή κλι¬ 
μάκια για την αποτελεσματική εξυπηρέτηση του έργου 
της καθώς και να συνεργάζεται με στελέχη των Υπουρ¬ 
γείων που εκπροσωπούνται σε αυτήν. 

5. Στο έργο της η Επιτροπή υποστηρίζεται από Γραμ- 
ματεία αποτελούμενη από τρεις (3) υπαλλήλους του 
Υπουργείου Εσωτερικών, Δημόσιας Διοίκησης και Απο¬ 
κέντρωσης, του κλάδου ΠΕ Διοικητικού με Β' βαθμό 
τουλάχιστον. 

6. Στον Πρόεδρο, στα Μέλη και τους Γραμματείς θα κα¬ 
ταβληθεί αποζημίωση, το ύψος της οποίας θα καθορισθεί 
με κοινή υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,16 Ιανουάριου 2001 

Η ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-♦- 

Αριθ. 1011191/146/Α0006 (2) 

Τροποποίηση και συμπλήρωση της 1116681/1671/ 
Α0006/20.12.2000 (Β' 1607) απόφασης του Υπουργού 
Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη : 

1 .Τις διατάξεις: 

α) Του άρθρου 3 του Ν. 2343/1995 «Αναδιοργάνωση 
υπηρεσιών του Υπουργείου Οικονομικών και άλλες δια¬ 
τάξεις» (Α' 211). 

β) Του άρθρου 32 του Ν. 1828/1989 «Αναμόρφωση της 
φορολογίας εισοδήματος και άλλες διατάξεις» (Α' 2), 
όπως τροποποιήθηκε και ισχύει. 

γ) Του άρθρου 29Ατου Ν. 1558/1985 «Κυβερνητικά Όρ¬ 
γανα» (Α' 137), όπως προστέθηκε με το άρθρο 27 του Ν. 
2081/1992 και τροποποιήθηκε με το άρθρο 1 παρ. 2α του 
Ν. 2469/1997 (Α' 38). 

2. Την αριθμ. 1116681/1671/Α0006/20.12.2000 (Β' 
1607)) απόφασή μας «Ανακαθορισμός της κατά τόπον αρ¬ 
μοδιότητας των Περιφερειακών Ελεγκτικών Κέντρων 
(Π.Ε.Κ) Θεσσαλονίκης, Λάρισας και Ιωαννίνων». 

3. Το γεγονός ότι, από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

1. Συμπληρώνουμε την αριθμ. 1116681/1671/Α0006/ 
20.12.2000 απόφασή μας, ως εξής: 

Για τις υποθέσεις, για τις οποίες εκδόθηκαν ή εκδίδο- 
νται μέχρι 31.1.2001 εντολές ελέγχου ή εντολές επέ¬ 
κτασης του ελέγχου σύμφωνα με τις διατάξεις της πα¬ 
ραγράφου 3 του άρθρου 13 της αριθμ. 
1061203/1148/20.5.1998 Β' 526 (ΠΟΑ 1144) απόφασής 
μας, καθ’ ύλην αρμόδιες υπηρεσίες είναι οι ελεγκτι¬ 
κές υπηρεσίες που είχαν την αρμοδιότητα αυτή μέ¬ 
χρι τη δημοσίευση της αριθμ. 1116681/1671 /Α0006/ 
20.12.2000 (Β' 1607/29.12.2000) απόφασής μας. 

2. Κατά τα λοιπά ισχύει η ανωτέρω απόφασή μας. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2001 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 2/4746/0022 (3) 

Καθιέρωση υπερωριακής εργασίας για το προσωπικό του 
γραφείου της Ειδικής Γραμματέωςτου Εθνικού Τυπο¬ 
γραφείου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 15 του Ν. 2592/98 «Ανα¬ 
προσαρμογή συντάξεων πολιτικών συνταξιούχωντου Δη¬ 
μοσίου, ρύθμιση συνταξιοδοτικών θεμάτων και άλλες 
διατάξεις». 

2. Το Π.Δ. 188/96 «Οργανισμός Εθνικού Τυπογραφείου». 

3. Την ανάγκη να προσφέρουν τις υπηρεσίες τους και 
πέραν από τις ώρες υποχρεωτικής εργασίας τους, ακόμη 
δε και νυκτερινές ώρες και εξαιρέσιμες ημέρες λόγω της 
επί 24ώρου βάσεως λειτουργίας του Εθνικού Τυπογρα¬ 
φείου, οι υπάλληλοι του γραφείου της Ειδικής Γραμματέ- 
ως για την κάλυψη των υπηρεσιακών αναγκών. 

4. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του τακτικού προϋπο¬ 
λογισμού ύψους πέντε εκατομμυρίων (5.000.000) δραχ¬ 
μών στον ΚΑΕ 0511 και πέντε εκατομμυρίων (5.000.000) 
δραχμών στον ΚΑΕ 0512 του Ε.Φ. 07170 για τους οποίους 
υπάρχει πίστωση. 

5. Την αριθ. 2/80345/0004 απόφαση μεταβίβασης εξου¬ 
σίας υπογραφής σύμφωνα με το άρθρο 7 παρ. 1 του Ν. 
1943/91 στους Γεν. Γραμματείς των Υπουργείων (ΦΕΚ 
2040/Β/19.11.1999), αποφασίζουμε: 

Εγκρίνουμε από 1.1.2001 έως 31.12.2001 την υπερω- 
ριακή απασχόληση με την προβλεπόμενη από το Νόμο 
αμοιβή του προσωπικού που αναφέρεται στην παράγρα¬ 
φο 3 του σκεπτικού για τους αναφερόμενους σ’ αυτή λό¬ 
γους ως ακολούθως: 

Α) Έξι (6) υπάλληλοι του Γ ραφείου της Ειδικής Γ ραμ- 
ματέως του Εθνικού Τ υπογραφείου να εργάζονται υπε- 
ρωριακά μέχρι ενενήντα (90) ώρες συνολικά ο καθένας το 
μήνα και θα κατανέμονται ως ακολούθως: 

Ημερήσιες ώρες υπερωριακής απασχόλησης για κάθε 
υπάλληλο κατά μήνα 48. 

Νυχτερινές ώρες υπερωριακής απασχόλησης για κάθε 
υπάλληλο κατά μήνα 22. 

Κυριακών και αργιών υπερωριακής απασχόλησης για 
κάθε υπάλληλο κατά μήνα 20. 

Β) Ένας (1) υπάλληλος οδηγός που υπηρετεί στο Γ ρα¬ 
φείο της Ειδικής Γ ραμματέωςτου Εθνικού Τυπογραφείου 
να εργάζεται υπερωριακά, συνολικά 90 ώρες το μήνα και 
θα κατανέμονται αναλυτικά σε: 

Ημερήσιες ώρες υπερωριακής απασχόλησης κατά μή¬ 
να 48. 

Νυκτερινές ώρες υπερωριακής απασχόλησης κατά μή¬ 
να 22. 

Κυριακών και αργιών υπερωριακής απασχόλησης κατά 
μήνα 20. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2001 
Οι Γ ενικοί Γ ραμματείς 

Υπ. Εσωτερικών, Δημόσιας Δημοσιονομικής Πολιτικής 
Διοίκησης και Αποκέντρωσης Υπ. Οικονομικών 

ΣΤΑΥΡΟΣ ΚΑΜΠΕΛΗΣ ΙΩΑΝ. ΚΟΥΣΟΥΛΑΚΟΣ 

- « - 

Αριθ. Β/1465 (4) 

Λειτουργικές δαπάνες Ι.Ε.Κ. και Σχολικών Επιτροπών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τη διάταξη της παρ. 5 του άρθρου 5 του Ν. 2009/1992 
(Α’ 18). 

2) Τη διάταξη της παρ 3 του άρθρου 22 του Ν. 
2362/1995 (Α'247). 

3) Τις διατάξεις του άρθρου 29Α του Ν. 1558/85, που 
προστέθηκε με το άρθρο 27 του Ν. 2081/92 καιτροποποι- 
ήθηκε με το άρθρο 1 παρ. 2 ατού Ν. 2469/97 (Α’ 38). 

4) Το γεγονός ότι η προκαλούμενη από την απόφαση 
αυτή ετήσια δαπάνη ύψους 400.000.000 δρχ. περίπου, θα 
αντιμετωπισθεί για μεν το τρέχον οικονομικό έτος από τις 
εγγεγραμμένες Πιστώσεις υπό φορέα 0840 και ΚΑΕ 0845 
του Προϋπολογισμού του Ο.Ε.Ε.Κ., για δετά επόμενα οι¬ 
κονομικά έτη, από τις πιστώσεις που θα εγγράφονται 
στον ανωτέρω προϋπολογισμό για το σκοπό αυτό. 

5) Τη διάταξη της παρ. 8 του άρθρου 9 του Ν. 2640/ 
3.9.98. 

6) Την, από 24/26.10.2000 (θέμα 7 β), απόφαση του Δ.Σ. 
του Ο.Ε.Ε.Κ. 

7) Την 1039386/441/Α0006, απόφαση του Πρωθυπουρ¬ 
γού και του Υπουργού Οικονομικών «Ανάθεση αρμοδιο¬ 
τήτων Υπουργού Οικονομικών στους Υφυπουργούς Οι¬ 
κονομικών (ΦΕΚ Β’ 571/21.4.2001)», αποφασίζουμε: 

1. Οι κάθε είδους λειτουργικές δαπάνες και ιδίως, οι δα¬ 
πάνες ηλεκτρικής ενέργειας, ύδρευσης, θέρμανσης και 
αποχέτευσης καθώς και οι δαπάνες καθαριότητας κτι¬ 
ρίων, στα οποία συστεγάζονται τα Ινστιτούτα Επαγγελ¬ 
ματικής Κατάρτισης (Ι.Ε.Κ.) με εκπαιδευτικές ή λοιπές μο¬ 
νάδες αρμοδιότητας ΥΠ.Ε.Π.Θ. βαρύνουν κατά το ήμισυ 
τα Ινστιτούτα Επαγγελματικής Κατάρτισης και κατά το 
υπόλοιπο ήμισυ τη σχολική επιτροπή ή τον αρμόδιο φο¬ 
ρέα ο οποίος στεγάζεται στο ίδιο κτίριο. Οσάκις οι παρα¬ 
πάνω δαπάνες, λόγω συγκεκριμένων τοπικών συνθηκών 
και ωρών λειτουργίας των I. Ε.Κ,. προκαλούνται κατά κύ¬ 
ριο λόγο ή εξ’ ολοκλήρου από τα Ι.Ε.Κ., οι συστεγαζόμε¬ 
νοι φορείς αποφασίζουν από κοινού για την κατ’ αναλογία 
κατανομή των σχετικών δαπανών ή και την ανάληψη της 
σχετικής δαπάνης εξ’ ολοκλήρου από τα Ι.Ε.Κ. 

2. Η υπ’ αριθμ. ΣΤ/9711/29.9.1993 απόφαση του Υπουρ¬ 
γού Ε.Π.Θ. καταργείται. 

3. Η ισχύς της απόφασης αυτής αρχίζει από τη δημοσί¬ 
ευσή της στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 2001 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ ΕΥΘΥΜΙΟΥ 

-♦- 

Αριθ. 45/Φ13000 (5) 

Έγκριση σύστασης Επιτροπής Αξιολόγησης Τεχνικών 
Προσφορών του διαγωνισμού για την προμήθεια μη¬ 
χανογραφικού εξοπλισμού για το ΤΣΜΕΔΕ. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Το Ν. 1558/26.7.85 άρθρα 23 και 27 «Περί συστάσεως 
Γενικής Γραμματείας Κοινωνικών Ασφαλίσεων» στο 
Υπουργείο Υγείας, Πρόνοιας και Κοινωνικών Ασφαλίσεων. 

2. Το Π.Δ. 372/ΦΕΚ201/14.9.95 «Μεταφοράτης Γενικής 
Γραμματείας Κοινωνικών Ασφαλίσεων του Υπουργείου 
Υγείας, Πρόνοιας και Κοινωνικών Ασφαλίσεων στο 
Υπουργείο Εργασίας». 

3. Την με αριθ. πρωτ. 80027/8.5.2000 (ΦΕΚ 610/Β/ 
9.5.2000) απόφαση «Ανάθεση αρμοδιοτήτων στους Υφυ¬ 
πουργούς Εργασίας και Κοινωνικών Ασφαλίσεων» του 
Υπουργού Εργασίας και Κοινωνικών Ασφαλίσεων. 

4. Το άρθρο 19 του Ν. 2470/97 (ΦΕΚ40Α) «Αναμόρφω¬ 
ση μισθολογίου προσωπικού της Δημόσιας Διοίκησης και 
άλλες συναφείς διατάξεις». 

5. Το άρθρο 6 παρ. 3 του Ν. 2286/95 (19/Α) «Προμήθει¬ 
ες του Δημοσίου Τομέα και ρυθμίσεις συναφών θεμάτων» 
και το άρθρο 38 του Π.Δ. 394/96 «Κανονισμός προμηθει¬ 
ών του Δημοσίου» (266/Α). 

6. Την υπ’ αριθμ. 640/1991 Γνωμοδότηση του Δ’ Τμήμα¬ 
τος του Νομικού Συμβουλίου του Κράτους. 

7. Το γεγονός ότι από τις διατάξεις της απόφασης αυ¬ 
τής, δενπροκαλείται δαπάνη σε βάρος του κρατικού προ¬ 
ϋπολογισμού. 

8. Το με Α.Π. 62764/29.11.2000 έγγραφο του ΤΣΜΕΔΕ 
με συνημμένο την υπ’ α ριθμ. 907 απόφαση της συνε¬ 
δρίασης 4845/16.11.2000 του Φορέα, αποφασίζουμε: 

Εγκρίνουμε για το Ταμείο Συντάξεων Μηχανικών και Ερ¬ 
γοληπτών Δημοσίων Έργων την συγκρότηση Επιτροπής 
Αξιολόγησης Τεχνικών Προσφορών για την προμήθεια 
εξοπλισμού πληροφορικής, η οποία συστάθηκε με την υπ’ 
αριθμ. 907 απόφαση της συνεδρίασης 4845/16.11.2000 
του Δ.Σ. του Ταμείου και έχει ως εξής : 

Καλδής Παναγιώτης, υπάλληλος του τμήματος Μηχ/σης, 
ως Πρόεδρος. 

Νικολάίδης Ηλίας, υπάλληλος του τμήματος Μηχ/σης. 

Σπατάς Σπύρος, υπάλληλος του τμήματος Μηχ/σης. 

Σκόκος Αθανάσιος, Μέλος του Δ.Σ. του ΤΣΜΕΔΕ. 

Κωβαίος Γεράσιμος, Μέλος του Δ.Σ. του ΤΣΜΕΔΕ. 

Η θητεία της επιτροπής είναι για το χρονικό διάστημα 
από 1.3.2001 έως 15.4.2001. 

Η αμοιβή των μελών της Επιτροπής θα καθοριστεί με 
κοινή απόφαση των Υπουργών Οικονομικών και Εργασίας 
και Κοινωνικών Ασφαλίσεων. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Ιανουάριου 2001 

Ο ΥΦΥΠΟΥΡΓΟΣ 

ΝΙΚ. ΦΑΡΜΑΚΗΣ 
-Φ- 

Αριθ. ΥΠΠΟ/ΔΙΟΙΚ/Β/4751 (6) 

Διορισμός μελών του Δ.Σ. της Ορχήστρας των 
Χρωμάτων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 7 του Ν. 2273/94 «Εθνικό - 
θέατρο, Κρατικό Θέατρο Βορείου Ελλάδος και άλλες δια¬ 
τάξεις» (ΦΕΚ233/Α). 

2. Το αριθμ. 68062/29.12.2000 έγγραφο της Δ/νσης Κα¬ 
λών Τεχνών, αποφασίζουμε: 

1. Διορίζουμε τους κατωτέρω, ως μέλη του Διοικητικού 
Συμβουλίου της Ορχήστρας των Χρωμάτων, (ΝΠΙΔ που 
εποπτεύεται από το ΥΠΠΟ), με πενταετή θητεία, ως εξής: 
α) Γεώργιο Στεφανάκη, Δικηγόρο, ως Πρόεδρο, 
β) Σεραφείμ Φυντανίδη, Δημοσιογράφο, 
γ) Νίκη Γουλανδρή, Φιλότεχνο, 
δ) Νίκο Κούνδουρο, Σκηνοθέτη 
ε) Θεόδωρο Αντωνίου, Συνθέτη 
στ) Ιουλίτα Ηλιοπούλου, Ποιήτρια 
ζ) Βασιλική Αλεξίου, Προϊσταμένη Τμήματος Μουσικής 
του ΥΠΠΟ. 

2.0 Αντιπρόεδρος, ο Γραμματέας καιοΤαμίαςτου ανω¬ 
τέρω Διοικητικού Συμβουλίου, θα εκλεγούν μεταξύ των 
μελών αυτού. 

3. Στις συνεδριάσεις του Δ.Σ. θα λαμβάνει μέρος, χωρίς 
δικαίωμα ψήφου, ο Καλλιτεχνικός Διευθυντής της Ορχή¬ 
στρας των Χρωμάτων. 

4. Τα μέλη της Εξελεγκτικής Επιτροπής θα ορισθούν με 
νεώτερη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2001 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-Φ- 

Αριθ. ΥΠΠΟ/ΔΙΟΙΚ/Β/4752 (7) 

Διορισμός μελών του Δ.Σ. της Κρατικής Ορχήστρας Ελ¬ 
ληνικής Μουσικής. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 6 του Ν. 2273/94 «Εθνικό 
Θέατρο, Κρατικό Θέατρο Βορείου Ελλάδος και άλλες 
διατάξεις» (ΦΕΚ233/Α). 

2. Το αριθμ. 68062/29.12.2000 έγγραφο της Δ/νσης Κα¬ 
λών Τεχνών, αποφασίζουμε: 

1. Διορίζουμε τους κατωτέρω, ως μέλη του Διοικητικού 
Συμβουλίου της Κρατικής Ορχήστρας Ελληνικής Μουσι¬ 
κής, (ΝΠΙΔ που εποπτεύεται από το ΥΠΠΟ), με πενταετή 
θητεία, ως εξής: 

α) Γιάννη Παπαδάκη, Καθηγητή Ανωτάτης Σχολής Κα¬ 
λών Τεχνών. 


β) Μένη Κουμανταρέα, Λογοτέχνη. 

γ) Στέφανο Μιχαλάκο, Φιλότεχνο. 

δ) Μάρκο Δραγούμη, Εθνομουσικολόγο. 

ε) Άρη Τερζόπουλο, Εκδότη. 

2. Ο Πρόεδρος και ο Αντιπρόεδρος του ανωτέρω Διοι¬ 
κητικού Συμβουλίου θα εκλεγούν, από τα μέλη του. με μυ¬ 
στική ψηφοφορία. 

3. Στις συνεδριάσεις του Δ.Σ. θα λαμβάνουν μέρος, χω¬ 
ρίς δικαίωμα ψήφου, ο Καλλιτεχνικός Διευθυντής και ο δι¬ 
οικητικός Διευθυντής της Ορχήστρας. 

4. Τα μέλη της Εξελεγκτικής Επιτροπής θα ορισθούν με 
νεώτερη απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2001 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-Φ- 

Αριθ. 2240 (8) 

Χάρτης υποχρεώσεων του ΟΠΑΠ ΑΈ. προς τους κατα¬ 
ναλωτές. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη τις διατάξεις: 

1) Του Ν. 1558/1985 «Κυβέρνηση και Κυβερνητικά Όρ¬ 
γανα» (ΦΕΚ Α' 137). 

2) Του Ν. 2414/1996 «Εκσυγχρονισμός Δημοσίων Επιχει¬ 
ρήσεων και Οργανισμών και άλλες διατάξεις» (ΦΕΚ Α’ 135). 

3) Του Α.Ν. 397/1968 «Περί επανασυστάσεως της Γενι¬ 
κής Γραμματείας Αθλητισμού και των αρμοδιοτήτων αυ¬ 
τής» (ΦΕΚ Α' 38). 

4) Του Ν. 2843/2000 «Εκσυγχρονισμός των Χρηματι¬ 
στηριακών συναλλαγών, εισαγωγή εταιρειών επενδύσε¬ 
ων στην ποντοπόρο Ναυτιλία στο Χρηματιστήριο Αθηνών 
και άλλες διατάξεις» (ΦΕΚ Α’ 219/2000). 

5) Του Π.Δ. 228/1999 «Περί μετατροπής του Οργανι¬ 
σμού Προγνωστικών Αγώνων Ποδοσφαίρου (ΟΠΑΠ) σε 
Ανώνυμη Εταιρεία (ΑΈ.)» (ΦΕΚΑ’ 193). 

6) Της με αριθμό 20261/20.4.2000 κοινής απόφασης 
του Πρωθυπουργού και του Υπουργού Πολιτισμού «Ανά¬ 
θεση αρμοδιοτήτων στον Υφυπουργό Πολιτισμού Γεώρ¬ 
γιο Φλωρίδη». 

7) Το με αριθμό 5/15.1.2001 Πρακτικό του Δ.Σ. του 
«Ο.Π.Α.Π. Α.Ε.». 

9) Το υπ’ αριθμόν πρωτ. ΔΕΚΟ-1/22.1.2001 έγγραφο 
της Επιτροπής Προστασίαςτων Καταναλωτών των Δημο¬ 
σίων Επιχειρήσεων και Οργανισμών. 

10) Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη σε βάρος του κρατικού προ¬ 
ϋπολογισμού, αποφασίζουμε: 

Εγκρίνουμε το Χάρτη Υποχρεώσεων προς τους Κατα¬ 
ναλωτές (Χ.Υ.Κ.) που καταρτίστηκε από τον Οργανισμό 
Προγνωστικών Αγώνων Ποδοσφαίρου ΑΈ. (ΟΠΑΠ) και 
έχει ως ακολούθως: 

ΟΠΑΠ 

ΧΑΡΤΗΣ ΥΠΟΧΡΕΩΣΕΩΝ ΚΑΤΑΝΑΛΩΤΗ 

ΑΡΘΡΟ 1 
ΠΡΟΟΙΜΙΟ 

Η Εταιρεία ΟΠΑΠ, σταπλαίσιατου εκσυγχρονισμού της 
καθιερώνει το Χάρτη Υποχρεώσεων Καταναλωτή (Χ.Υ.Κ), 

με πρωταρχικό στόχο την αναφορά στο βασικό πλαίσιο 
των σχέσεων της με τους συμμετέχοντας στα παιγνίδια 
της και καλουμένους εφ’ εξής «παίκτες» και τον καθορι¬ 
σμό ειδικών όρων υπό τους οποίους ο ΟΠΑΠ παρέχει τις 
υπηρεσίες του προς αυτούς, καθώς και διαδικασίας απο¬ 
ζημίωσης προς αυτούς σε περίπτωση μη τήρησης εκ μέ¬ 
ρους του των κατωτέρω υποχρεώσεων και όρων. 

Ο ΟΠΑΠ εγγυάται την αξιοπιστία και τη διαφάνεια στη 
διεξαγωγή και λειτουργία των παιγνιδιών του.οι οποίες 
διασφαλίζονται τόσο από την ύπαρξη ικανοποιητικών μη¬ 
χανισμών ασφάλειας στην μηχανογραφική ΟΝ-ϋΝΕ διε¬ 
ξαγωγή τους όσο και από την ακώλυτη λειτουργία ειδικών 
ανεξάρτητων επιτροπών ή άλλων οργάνων στα επιμέ- 
ρους στάδια και διαδικασίες της οργάνωσης και διεξαγω¬ 
γής των παιγνιδιών. 

Το υφιστάμενο θεσμικό πλαίσιο, συμπεριλαμβανομέ¬ 
νων και των Κανονισμών Λειτουργίας και Διεξαγωγής των 
παιγνιδιών του, περιέχει τις απαραίτητες διατάξεις που 
εξασφαλίζουν ότι ο κάθε παίκτης έχει τη δυνατότητα να 
ελέγχει την αξιοπιστία της εταιρίας και να διεκδικεί σε κά¬ 
θε περίπτωση τα δικαιώματα του. 

ΑΡΘΡΟ 2 

ΚΑΝΟΝΙΣΜΟΙ ΠΑΙΓΝΙΔΙΩΝ 

Ο ΟΠΑΠ υποχρεούται σύμφωνα με το Νόμο να διαθέτει 
Κανονισμό Λειτουργίας και Διεξαγωγής για κάθε παιγνίδι 
του, στον οποίο περιγράφονται κυρίως ο τρόπος συμμε¬ 
τοχής στο παιγνίδι, οι όροι διεξαγωγής του, τα ποσοστά 
διανομής κέρδους σε κάθε κατηγορία νικητών, το διακύ- 
βευμα για τη συμμετοχή του παίκτη στο παιγνίδι, ο τρό¬ 
πος ανακήρυξης των νικητών κ.λ.π. 

Η συμμετοχή στα παιγνίδια συνεπάγεται την πλήρη, 
απόλυτη και ανεπιφύλακτη αποδοχή των διατάξεων της 
κείμενης νομοθεσίας και των Κανονισμών Λειτουργίας και 
διεξαγωγής όλων των παιγνιδιών καθώς και των όρων και 
προϋποθέσεων που θέτει κάθε φορά ο Ο.Π.Α.Π. για κάθε 
ένα από αυτά. 

ΑΡΘΡΟ 3 

ΤΡΟΠΟΣ ΣΥΜΜΕΤΟΧΗΣ ΣΤΑ ΠΑΙΧΝΙΔΙΑ ΤΟΥ ΟΠΑΠ - 
ΕΓΚΥΡΟΤΗΤΑ ΣΥΜΜΕΤΟΧΗΣ 

1. Η Συμμετοχή στα παιγνίδια που διεξάγει ο Ο.Π.Α.Π. 
είναι ελεύθερη σε όλους και πραγματοποιείται με την συ¬ 
μπλήρωση και επικύρωση από τις ειδικές Τερματικές Μη¬ 
χανές του ΟΠΑΠ, των ειδικών εντύπων - δελτίων που φέ¬ 
ρουν την ονομασία κάθε παιχνιδιού με την προϋπόθεση 
της καταβολής του καθορισμένου αντιτίμου. 

2. Η συμμετοχή στα παιχνίδια είναι δυνατή μόνο με τα 
δελτία, που διατίθενται αποκλειστικά από τον ΟΠΑΠ και η 
συμπλήρωσή τους γίνεται με αποκλειστική ευθύνη των 
παικτών. 

3. Ο συμμετέχων λαμβάνει επικυρωμένο αποδεικτικό 
συμμετοχής πάνω στο οποίο έχουν εκτυπωθεί οι προβλέ¬ 
ψεις του, ο διαγωνισμός ή οι διαγωνισμοί στους οποίους, 
συμμετέχει και όλα τα στοιχεία εκείνα που είναι απαραί¬ 
τητα για την αναγνώριση του δελτίου και που το καθι¬ 
στούν μοναδικό. 

4. Ένα αποδεικτικό συμμετοχής είναι έγκυρο όταν έχει 
εκτυπωθεί σε αυτό το γράμμα Ε (ΕΓΚΥΡΟ) και υπό τις 
ακόλουθες προϋποθέσεις: 

Α) ότι τα στοιχεία του έχουν καταχωρηθεί στον Κεντρι¬ 
κό Ηλεκτρονικό Υπολογιστή του ΟΠΑΠ και διασφαλιστεί 


με τον τρόπο που προβλέπεται στους Κανονισμούς των 
παιγνιδιών του. 

Β) ότι δεν έχει λάβει χώρα ακύρωση δελτίου σύμφωνα 
με όσα προβλέπονται στο άρθρο 4 του παρόντος. 

5. Ο συμμετέχων κατά την παραλαβή του αποδεικτικού 
συμμετοχής οφείλει να ελέγξει ότι έχει επικυρωθεί έγκυ¬ 
ρα και περιέχονται σε αυτό όλες οι πληροφορίες που αντι¬ 
στοιχούν στο δελτίο που έχει καταθέσει. 

ΑΡΘΡΟ 4 

ΑΚΥΡΩΣΕΙΣ ΔΕΛΤΙΩΝ 

Ο ΟΠΑΠ υποχρεούται να ακυρώσει τη συμμετοχή επι¬ 
κυρωμένου δελτίου σε διαγωνισμό παιγνιδιού, κατόπιν 
σχετικού αιτήματος του παίκτη και μόνον εφόσον πλη- 
ρούνται οι προϋποθέσεις που έχουν τεθεί από αυτόν για 
κάθε παιγνίδι. Στην περίπτωση αυτή ο παίκτης δικαιούται 
την επιστροφή του αντιτίμου συμμετοχής του δελτίου 
του. 

ΑΡΘΡΟ 5 

ΠΛΗΡΩΜΗ ΚΕΡΔΩΝ 

1. Η πληρωμή των κερδιζόντων δελτίων γίνεται από τα 
εξουσιοδοτημένα πρακτορεία του ΟΠΑΠ, ή από τις συ- 
νεργαζόμενες με τον ΟΠΑΠ, Τράπεζες και πάντοτε στον 
κομιστή, με την προσκόμιση του αποδεικτικού συμμετο¬ 
χής- 

2. Κέρδη που δεν υπερβαίνουν ορισμένο ποσό - το ύψος 
του οποίου καθορίζεται με απόφαση του Δ.Σ. του ΟΠΑΠ. 
- καταβάλλονται από οποιαδήποτε πρακτορείο του 
ΟΠΑΠ, ανεξάρτητα από το πρακτορείο που κατατέθηκε 
το δελτίο. Κέρδη που υπερβαίνουν το παραπάνω ποσό 
καταβάλλονται από τις Τράπεζες με τις οποίες συνεργά¬ 
ζεται ο ΟΠΑΠ, αμέσως μετά την αποστολή των σχετικών 
στοιχείωνγια τα παιχνίδια που έχουν προκαθορισμένα με¬ 
ρίδια και μετά την εκδίκαση των ενστάσεων για τα παιχνί¬ 
δια που τα μερίδια τους εξαρτώνται από το ύψος των ει¬ 
σπράξεων καιτον αριθμό των επιτυχιών κάθε κατηγορίας. 

3. Ο ΟΠΑΠ, προς εξυπηρέτηση των παικτών δύναται να 
καταβάλλει κέρδη και από τα Κεντρικά Γραφεία του ή τα 
Υποκαταστήματα του μέσα στα χρονικά όρια που ισχύουν 
και για τις παραπάνω περιπτώσεις. 

4. Δελτίο που έχει καταστραφεί ή έχουν αλλοιωθεί τα 
στοιχεία του ή για οποιοδήποτε λόγο δεν δύναται να δια¬ 
πιστωθούν τα στοιχεία αναγνώρισης του, ουδεμία ισχύ 
έχει. 

5. Σε περίπτωση απώλειας κερδίζοντος δελτίου αποκλεί¬ 
εται η αξίωση καταβολής κέρδους ή άλλης αποζημίωσης. 

ΑΡΘΡΟ 6 

ΠΑΡΑΓΡΑΦΕΣ ΚΕΡΔΩΝ 

1. Ο ΟΠΑΠ υποχρεούται να καταβάλλει κέρδη στους 
παίκτες για δελτία διαγωνισμών των παιγνιδιών ΠΡΟΠΟ, 
ΠΡΟΠΟΓΚΟΛ, ΛΟΤΤΟ, ΠΡΟΤΟ και ΤΖΟΚΕΡ για διάστημα 
6 μηνών από την ημερομηνία λήξης του αντίστοιχου δια¬ 
γωνισμού. Μετά το χρονικό αυτό διάστημα η αξίωση κα¬ 
ταβολής κέρδους παραγράφεται και ο ΟΠΑΠ ουδεμία 
υποχρέωση φέρει για οποιαδήποτε καταβολή. Για τα παι¬ 
γνίδια Στοιχημάτων Προκαθορισμένης Απόδοσης το αντί¬ 
στοιχο χρονικό διάστημα έχει οριστεί στους 3 μήνες. 

2. Ο ΟΠΑΠ υποχρεούται τα εκ παραγραφής προερχό¬ 
μενα ποσά, καθώς επίσης και τα εκ στρογγυλοποιήσεων 
ποσά να τα επιστρέφει στους παίκτες στην επόμενη οικο- 

νομική χρήση είτε με τη μορφή δώρων με κληρώσεις 
στους διαγωνιζόμενους, είτε υπό μορφή επιδότησης, είτε 
με απευθείας διανψή δώρων στους διαγωνιζόμενους. 

ΑΡΘΡΟ 7 
ΕΝΣΤΑΣΕΙΣ 

1. Ο ΟΠΑΠ υποχρεούται να παραλαμβάνει ενστάσεις 
μέσα σε προθεσμία 6 ημερών από την ημερομηνία έκδο¬ 
σης των αποτελεσμάτων κάθε διαγωνισμού των παιγνι- 
διών του, από κάθε ενδιαφερόμενο ο οποίος θεωρεί είτε 
ότι το δελτίο του δεν συμπεριλαμβάνεται μεταξύ των κερ¬ 
δισμένων είτε ότι συμπεριλαμβάνεται με μικρότερο κέρ¬ 
δος απ’ όσο στην πραγματικότητα κερδίζει είτε ότι περι¬ 
λαμβάνονται μεταξύ των κερδιζόντων δελτίων που δεν 
πληρούν τις προϋποθέσεις. 

2. Η αρμόδια υπηρεσία του ΟΠΑΠ, που παραλαμβάνει 
την ένσταση υποχρεούται να την καταχωρεί σε ειδικό βι¬ 
βλίο και να χορηγεί σ’ αυτήν αύξοντα αριθμό πρωτοκόλ¬ 
λου. 

3. Ο ΟΠΑΠ υποχρεούται να παραδίδει στην Επιτροπή 
Ελέγχου, η οποία βάσει του Νόμου είναι αρμόδια για την 
εκδίκασή τους μέσα σε τρεις ημέρες από την ημερομηνία 
λήξης της προθεσμίας υποβολής τους, όλες τις προς εκ¬ 
δίκαση ενστάσεις. 

4.0 ενιστάμενος δύναται ναπαρευρίσκεται κατά την εκ¬ 
δίκαση της ένστασής του. 

5.0 ΟΠΑΠ υποχρεούται να ενημερώνει εγγράφως τους 
ενδιαφερομένους για το αποτέλεσμα της εκδίκασης των 
ενστάσεώντους, εντός πέντε εργάσιμων ήμερων από την 
ημέρα εκδίκασή τους. 

6. Ο ΟΠΑΠ δύναται να παραλάβει εκπρόθεσμη ένστα¬ 
ση, εφόσον αποδεδειγμένα ο ενδιαφερόμενος δεν υπέ¬ 
βαλε χωρίς υπαιτιότητά του αυτή εγκαίρως. Στις περι¬ 
πτώσεις αυτές και εφόσον η ένσταση γίνει αποδεκτή, το 
Δ.Σ. του ΟΠΑΠ, δύναται να καταβάλλει στον ενιστάμενο 
κέρδος ή μέρος των κερδών που δικαιούται. 

ΑΡΘΡΟ 8 

ΕΠΙΣΤΡΟΦΗ ΑΝΤΙΤΙΜΟΥ ΣΥΜΜΕΤΟΧΗΣ 

Ο ΟΠΑΠ υποχρεούται να επιστρέφει σε παίκτη το αντί¬ 
τιμο συμμετοχής του δελτίου του στις περιπτώσεις κατά 
τις οποίες: 

1. Προκληθεί οποιαδήποτε τυχόν ανωμαλία κατά το 
χρονικό διάστημα από την κατάθεση δελτίου μέχρι την 
καταχώρησή του στον Κεντρικό Ηλεκρονικό Υπολογιστή 
του ΟΠΑΠ και τη διασφάλιση του από την Επιτροπή Ελέγ¬ 
χου, έτσι ώστε το δελτίο να μην θεωρείται έγκυρο. 

2. Τα στοιχεία του δελτίου για οποιοδήποτε λόγο δεν 
διασφαλίστηκαν έγκαιρα από την Επιτροπή Ελέγχου ή 
δεν ευρέθησαν στο σύστημα της ή δεν είναι αναγνώσιμα 
και συνεπώς θεωρείται ότι το δελτίο δεν συμμετείχε στο 
Διαγωνισμό για τον οποίο κατατέθηκε. 

3. Το δελτίο του περιέχει στοιχεία για τα οποία συμβεί 
λόγω ανωτέρας βίας ή άλλης αιτίας ολική ή μερική κατα¬ 
στροφή τους, προ της ολοκλήρωσης, από την Επιτροπή 
Ελέγχου, των ενεργειών διασφάλισής τους όπως αυτές 
προβλέπονται στο άρθρο 2 του Γενικού Κανονισμού Λει¬ 
τουργίας και Διεξαγωγής των παιγνιδιών της ΟΠΑΠ με 
απευθείας Σύνδεση. 

4. Κατά τη διαδικασία ανακήρυξης των επιτυχιών από 
την Επιτροπή Ελέγχου διαπιστωθεί παραβίαση των διαδι¬ 
κασιών ασφαλείας που ακολουθούνται. 


ΑΡΘΡΟ 9 

ΠΕΡΙΠΤΩΣΕΙΣ ΜΗ ΥΠΑΡΞΗΣ ΕΥΘΥΝΗΣ ΟΠΑΠ - 
ΣΥΝΕΠΕΙΕΣ 

Όπως προβλέπεται στους σχετικούς Κανονισμούς Λει¬ 
τουργίας και Διεξαγωγής των παιγνιδιών του, ο Ο ΠΑΠ δεν 
φέρει ουδεμία ευθύνη έναντι των παικτών και αποκλείεται 
η αξίωση καταβολής κέρδους και κάθε άλλη αξίωση για 
αποζημίωση από αυτόν. 

1. Σε περίπτωση απώλειας δελτίου, ολικής ή μερικής κα¬ 
ταστροφής του ή σε οποιαδήποτε άλλη περίπτωση που 
δεν είναι δυνατός ο εντοπισμός και η ανάκτηση του κερ- 
δίζοντος δελτίου. 

2. Σε περίπτωση επελεύσεως γεγονότων ανωτέρας 
βίας, τα οποία έχουν ως αποτέλεσμα να καθίσταται αδύ¬ 
νατη η διεξαγωγή διαγωνισμού οποιουδήποτεπαιγνιδιού. 
Οι παίκτες στην περίπτωση αυτή δικαιούνται επιστροφής 
του αντιτίμου συμμετοχής μόνο από τα πρακτορεία στα 
οποία κατατέθηκαν τα δελτία τους. 

3. Σε περίπτωση που τα στοιχεία δελτίου δεν καταχω- 
ρηθούν στον Κεντρικό Ηλεκτρονικό Υπολογιστή του 
ΟΠΑΠ και εφόσον η ευθύνη της μη καταχώρησης οφείλε¬ 
ται σε πράξεις ή παραλείψεις του πράκτορα. Η αξίωση κα¬ 
ταβολής κέρδους ή αποζημίωσης του συμμετέχοντος 
στην περίπτωση αυτή βαρύνει μόνο τον πράκτορα. 

ΑΡΘΡΟ 10 

ΒΕΒΑΙΩΣΗ ΚΕΡΔΟΥΣ 

1.0 ΟΠΑΠ υποχρεούται να χορηγεί βεβαιώσεις για κέρ¬ 
δη που έχει καταβάλλει σε παίκτες, κατόπιν σχετικής αι- 
τήσεώς τους και εφόσον αυτοί προσκομίσουν τα απαραί¬ 
τητα αποδεικτικά είσπραξης των κερδών. 

2. Η εν λόγω χορήγηση γίνεται εντός είκοσι εργάσιμων 
ημερών από την ημερομηνία πρωτοκόλλησης της αίτη¬ 
σης. 

ΑΡΘΡΟ 11 

ΕΙΔΙΚΕΣ ΥΠΟΧΡΕΩΣΕΙΣ ΟΠΑΠ 

Πέραν των ανωτέρω υποχρεώσεων, ο ΟΠΑΠ αναλαμ- 
βάνειτην υποχρέωση να απαντά σε γραπτά αιτήματα - πα¬ 
ράπονα που του υποβάλλονται: 

1. Εντός δεκαπέντε (15) ήμερων όταν δεν απαιτείται 
έρευνα. 

2. Εντός είκοσι (20) ημερών όταν απαιτείται έρευνα και 

3. Εντός τριάντα (30) ημερών, όταν επιπλέον εμπλέκο¬ 
νται περισσότερες της μίας υπηρεσίες. 

ΑΡΘΡΟ 12 
ΕΞΑΙΡΕΣΕΙΣ 

Ο ΟΠΑΠ δεν δεσμεύεται από τον ΧΥΚ σε περιπτώσεις: 

1. Ανωτέρας βίας ή έκτακτων περιστατικών (π.χ. απερ¬ 
γίες, δυσμενείς καιρικές συνθήκες κ.λπ.). 

2. Ενεργειών που είναι αντίθετες με τους Νόμους του 
Κράτους. 

3. Μη υλοποίησης της υποχρέωσης όταν αυτή εξαρτά- 
ται από ενέργειες άλλων φορέων. 

4. Μη υλοποίηση της δεύσμευσης που οφείλεται σε 
υπαιτιότητα, μη σύμπραξη ή επιθυμία του παίκτη. 

5. Μη εκπλήρωσης οποιοσδήποτε υποχρέωσης των 
παικτών όπως προβλέπονται στο παρόντα ΧΥΚ. 

6. Αποδεδειγμένης υπαιτιότητας του παίκτη ή τρίτου 
προσώπου. 

7. Αποδεδειγμένης αδυναμίας της Εταιρείας. 

8. Μη αρμοδιότητάςτου. 

9. Όταν το αίτημα είναι εμφανώς παράνομο, αόριστο, 
ακατάλυπτο, ανυπόστατο ή επαναλαμβάνεται κατά τρό¬ 
πο καταχρηστικό. 

ΑΡΘΡΟ 13 

ΕΝΗΜΕΡΩΣΗ ΕΠΙΤΡΟΠΗΣ ΠΡΟΣΤΑΣΙΑΣ 
ΚΑΤΑΝΑΛΩΤΩΝ ΔΕΚΟ 

Ο ΟΠΑΠ οφείλει να ενημερώνει την Επιτροπή Προστα¬ 
σίας των Καταναλωτών ΔΕΚΟ σχετικά με την εφαρμογή ή 
τις τροποποιήσεις του παρόντος ΧΥΚ και τα συναφή μέ¬ 
τρα που λαμβάνονται για την προστασία και εξυπηρέτηση 
των παικτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 
-♦- 

Αριθ. 2234 (9) 

Παράταση θητείας Διοικήσεων Αθλητικών Κέντρων. 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Α.Ν. 397/1968 «Περί επανασυστάσεως της Γ.Γ.Α. 
και των αρμοδιοτήτων αυτής». 

β. του Ν. 1558/85 «Κυβέρνηση και Κυβερνητικά Όργανα». 

γ. Του Ν. 423/1976 «Περί Γυμναστηρίων και ρυθμίσεις 
θεμάτων αφορόντων εις τον εξωσχολικό αθλητισμό» 
όπως ισχύει. 

2. Το Π.Δ. 53/3.3.98 «Διατήρηση εποπτείας Ν.Π.Δ.Δ. 
από τη Γ.Γ.Α.». 

3. Τηνπαραγρ. 9του άρθρου 56 Ν. 2725/17.6.99 «Ερασιτε¬ 
χνικός και επαγγελματικός Αθλητισμός και άλλες διατάξεις». 

4. Την αριθμ. ΥΠΠΟ/ΔΙΟΙΚ/Α1/20261/20.4.2000 (ΦΕΚ 
571/Β/21.4.2000) κοινή απόφαση των Πρωθυπουργού και 
Υπουργού Πολιτισμού «Ανάθεση αρμοδιοτήτων στον 
Υφυπουργό Πολιτισμού». 

5. Το γεγονός ότι έληξε η παράταση της θητείας των Δι¬ 
οικήσεων από 31.12.2000, αποφασίζουμε: 

Την παράταση της θητείας των μελών των Επιτροπών 
Διοίκησης των παρακάτω Αθλητικών Κέντρων και για χρο¬ 
νικό διάστημα μέχρι 28.2.2001 

1. Εθν. Κλειστό Γυμν/ριο Πειραιώς 

2. Εθν. Κέντρο Ιστιοπλοΐας Πειραιώς 

3. Εθν. Γυμν. Μίκρας 

4. Εθν. Αθλ. Ναυταθλ. Κέντρο Ιωαννίνων 

5. Εθν. Αθλ. Κέντρο Λάρισας 

6. Εθν. Σταδ. Κομοτηνής ΠΑΝΘΡΑΚΙΚΟ 

Από την παρούσα δεν προκαλείται δαπάνη σε βάρος 
του Κρατικού Προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Ιανουάριου 2001 

Ο ΥΦΥΠΟΥΡΓΟΣ 

ΓΕΩΡΓΙΟΣ ΦΛΩΡΙΔΗΣ 


Αριθ. 8026/32116/255-β (10) 

Ίδρυση και Λειτουργία Λέσχης στην Υποδ/νση Εγκλημα¬ 
τολογιών Ερευνών Βόρειας Ελλάδας (Υ.Ε.Ε.Β.Ε.). 

Ο ΠΡΟΪΣΤΑΜΕΝΟΣ ΕΠΙΤΕΛΕΙΟΥ 
ΑΡΧΗΓΕΙΟΥ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις της παρ. 1 του άρθρου 21 του Ν. 
1481/84 (Α 152) «Οργανισμός του Υπουργείου Δημόσιας 
Τάξης». 

2. Τις διατάξεις της υπ’ αριθμ. 8000/8/2-ζ από 29.12.87 
απόφασης «Ίδρυση, οργάνωση, λειτουργία και έλεγχος 
Λεσχών της Ελληνικής Αστυνομίας», όπως τροποποιήθη¬ 
κε και ισχύει μέχρι σήμερα. 

3. Την υπ’ αριθμ. 7004/5/8-ιε από 17.10.2000 απόφαση 
Αρχηγού Ελληνικής Αστυνομίας «Περί μεταβιβάσεως αρ¬ 
μοδιοτήτων του». 

4. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
Προϋπολογισμού, αποφασίζουμε: 

1. Ιδρύουμε Λέσχη Ελληνικής Αστυνομίας στην 
Υποδ/νση Εγκληματολογικών Ερευνών Βόρειας Ελλάδας 
(Υ.Ε.Ε.Β.Ε.). 

2. Η οργάνωση, η λειτουργία και ο έλεγχος της Λέσχης 
διέπονταιαπότις διατάξεις της υπ’ αριθμ. 8000/8/2-ζ, από 
29.12.87 απόφασης Αρχηγού Ελληνικής Αστυνομίας 
όπως τροποποιήθηκε και ισχύει μέχρι σήμερα. 

3. Η ισχύςτης παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Ιανουάριου 2001 
Ο Προϊστάμενος 

Αντγος ΑΛΕΞΑΝΔΡΟΣ ΖΟΥΜΠΟΥΛΗΣ 

-♦- 

Αριθ. ΥΠΑ/Δ2/34491/10323 (11) 

Έγκριση πρόσληψης νομικού συμβούλου για την παροχή 
υπηρεσιών στη Διεύθυνση Πτητικών Προτύπων (Δ2) 
της ΥΠΑ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ - 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ. 714/70 «περι'ΔΕΜ καιΟργανώ- 
σεωςτης ΥΠΑ», όπως τροποποιήθηκε με το Ν. 1340/83. 

2. Τις διατάξεις του Π.Δ. 56/89 «περί Οργανισμού της 
ΥΠΑ», όπως τροποποιήθηκε μεταγενέστερα. 

3. Το Π.Δ. 346/98 (ΦΕΚΑ’ 230) «περί προσαρμογής της 
Ελληνικής Νομοθεσίας για τις δημόσιες συμβάσεις υπη¬ 
ρεσιών προς τις διατάξεις της Οδηγίας 92/50/ΕΟΚ του 
Συμβούλου της 18ης Ιουλίου 1992» όπως τροποποιήθηκε 
με το Π.Δ. 18/2000 (ΦΕΚΑ’ 15). 

4. Τις διατάξεις της παρ. 2 του έκτου άρθρου του Ν. 
2338/95, όπως συμπληρώθηκε με την παρ. 3 του άρθρου 
13 του Ν. 2465/97 σε συνδυασμό με το Ν. 2668/98 άρθρο 
27, σύμφωνα με τις οποίες καθορίζεται η πρόσληψη συμ¬ 
βούλου κατά την κρίση της ΥΠΑ για την εκπλήρωση των 
σκοπών της, ο καθορισμός ελευθέρως των όρων παρο¬ 
χής των υπηρεσιών τους και η αμοιβή των συμβούλων δια 




1328 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


κοινής αποφάσεως των Υπουργών Οικονομικών και Με¬ 
ταφορών και Επικοινωνιών. 

5. Τις διατάξεις του άρθρου 29Ατου Ν. 1558/85 (ΦΕΚΑ 
37) όπως προστέθηκε με το άρθρο 27 του Ν. 2081/92 
(ΦΕΚ Α 154) και τροποποιήθηκε με την παρ. 2α του άρ¬ 
θρου 1 του Ν. 2469/97 (ΦΕΚ Α 38). 

6. Τις διατάξεις της υπ’ αριθμ. 1039386/441/ 
Α0006/21.4.2000 απόφασης του Πρωθυπουργού και του 
Υπουργού των Οικονομικών «Ανάθεση αρμοδιοτήτων του 
Υπουργού Οικονομικών στους Υφυπουργούς Οικονομι¬ 
κών» (ΦΕΚ Β’ 571). 

7. Το γεγονός ότι από τις διατάξεις της παρούσας προ- 
καλείται δαπάνη σε βάρος του προϋπολογισμού ΥΠΑτου 
Υπουργείου Μεταφορών και Επικοινωνιών (Ειδ. Φ. 39-120) 
τρέχοντος οικονομικού έτους ύψους 400.000.000 δρχ. 
που θα καλυφθεί σε βάρος των πιστώσεων του ΚΑΕ 5161. 

8. Τις διατάξεις των Προτύπων και Συνιστώμενων Πρα¬ 
κτικών 8ΑΒΡ (δΙαηάαΓάε Αηά Βθοοπιπίθπάθά ΡΓβοΙίοθε) 
του ΙΟΑΟ. μέλος του οποίου είναι η Ελλάδα και από τις 
οποίες απορρέει η υποχρέωση να συμμορφώνεται και να 
λαμβάνει τα κατάλληλα μέτρα για την εναρμόνιση της νο¬ 
μοθεσίας της σχετικά με τα πτητικά πρότυπα, ώστε να πα¬ 
ρέχεται η εκτελεστική εξουσία για την εφαρμογή των δια¬ 
τάξεων των παραρτημάτων της συνθήκης του Σικάγου. 

9. Την ανάγκη υποβοήθησης του έργου της ΥΠΑ για την 
εκτέλεση των ανωτέρω από εξειδικευμένο φορέα, ο οποίος 
έχει την απαιτούμενη αποδεδειγμένη εμπειρία και γνώση. 

10. Τη συνέχιση του πλάνου των ενεργειών της χώρας 
μας που αποτελεί δέσμευσή μας, με βάση τα αποτελέ¬ 
σματα της επίσκεψης της ομάδας ελέγχου του Διεθνούς 
Οργανισμού Πολιτικής Αεροπορίας (ΙΟΑΟ) που επιθεώ¬ 
ρησε την ΥΠΑ από 14 έως 22 Φεβρουάριου 2000 με βάση 
το υηίνθΓ53ΐ δβΐθΐγ ΟνθΓείςιΐΊΐ ΑυάίΙ Ριόριήπί. 

11. Την ανάγκη συγγραφής αριθμού νέων εκτελεστικών 
διαταγμάτων του αναμορφωτέου υπάρχοντος αεροπορι¬ 
κού κώδικα (Ν. 1815/88) σχετικά με την ασφάλειατων πτή¬ 
σεων καθώς και την υιοθέτηση των κανονισμών του Συν¬ 
δέσμου Αεροπορικών Αρχών (ύΑΑ). 

12. Την έλλειψη ανάλογου έμπειρου, πιστοποιημένου και 
εξειδικευμένου προσωπικού στην ΥΠΑ για το σκοπό αυτό. 

13. Το συνημμένο ενημερωτικό σημείωματου Διοικητού 
της ΥΠΑ. 

14. Το εξαιρετικά επείγον του θέματος, αποφασίζουμε: 

Εγκρίνουμε: 

1. Την έγκριση της αμοιβής για τις υπηρεσίες του συμ¬ 
βούλου που θα παρασχεθούν και που ανέρχεται στο πο- 
σόν των 400.000.000 δρχ., πλέον πιθανού ΦΠΑ, από 18%, 
72.000.000 δρχ. από τις πιστώσεις του Κ.Α.Ε. 5161. 

2. Να προχωρήσει ο Διοικητής της ΥΠΑ στην Υπογραφή 
της σχετικής σύμβασης με τον αναδειχθεισόμενο ανάδοχο. 

Η παρούσα να δημοσιευθεί στην Εφημερίδα της Κυ- 
βερνήσεως. 

Ελληνικό, 26 Ιουλίου 2000 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΓΙΩΡΓΟΣ ΔΡΥΣ ΧΡΙΣΤΟΣ ΒΕΡΕΛΗΣ 


Αριθ. 299 (12) 

Τροποποίηση της 10484/9.5.1989 απόφαση Υπουργού 
Εσωτερικών, περί σύστασης της Δημοτικής Επιχείρη¬ 
σης Τουριστικής Ανάπτυξης Αγίου Νικολάου (ΔΕΤΑ- 
ΔΑΝ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του άρθρου 106,176 και 277 Π.Δ. 410/95 
(ΔΚΚ). 

2. Την αριθ. 5972/13.8.98 απόφαση του Γεν. Γραμμα¬ 
τέα της Περιφέρειας Κρήτης «Ορισμός Εισηγητών και 
μεταβίβαση εξουσίας υπογραφής «Με Εντολή Γενικού 
Γραμματέα» αποφάσεων, εγγράφων, και άλλων πράξεων 
στο Γενικό Διευθυντή, στους Προϊσταμένους Διευθύνσε¬ 
ων και Προϊσταμένους Τμημάτων και Γ ραφείων των Υπη¬ 
ρεσιών της Περιφέρειας. 

3. Την αριθ. 10484/9.5.89 απόφαση του Υπουργού Εσω¬ 
τερικών με την οποία συστήθηκε στο Δήμο Αγ. Νικολάου 
ίδιο Νομικό Πρόσωπο με το όνομα «Δημοτική Επιχείρηση 
Τουριστικής Ανάπτυξης Αγίου Νικολάου (ΔΕΤΑΔΑΝ) όπως 
τροποποιήθηκε μετηναριθ.4701/15.7.99 απόφαση μας. 

4. Την αριθ. 550/99 απόφαση του Δημοτικού Συμβουλί¬ 
ου Αγίου Νικολάου με την οποία τροποποιείται η αριθ. 
14/89 όμοια αυτού ως προς την παρ. 2 και 3. 

5. Την 37/8.1.2001 έκθεση αξιολόγησης της οικονομι¬ 
κής βιωσιμότητας και σκοπιμότητας της ανωτέρου επι¬ 
χείρησης της Διεύθυνσης Σχεδιασμού και Ανάπτυξης της 
Περιφέρειας, αποφασίζουμε: 

Τροποποιούμε την αριθ. 10484/1989 απόφαση του Υπ. 
Εσωτερικών με την οποία συστήθηκε ίδιο Νομικό Πρόσωπο 
στο Δήμο Αγίου Νικολάου με το όνομα «Δημοτική επιχείρη¬ 
ση Τουριστικής Ανάπτυξης Αγίου Νικολάου (ΔΕΤΑΔΑΝ) 
όπως τροποποιήθηκε μεταγενέστερα, όπως παρακάτω: 

«Σκοπός της Δημοτικής Επιχείρησης είναιη αγορά, ανέ¬ 
γερση, εκμετάλλευση, οργάνωση, σύσταση και λειτουρ¬ 
γία κάθε είδους εγκαταστάσεων και μέσων για την αξιο¬ 
ποίηση και ανάπτυξη του Τουρισμού, ίδρυση παραγωγι¬ 
κών μονάδων αξιοποίησης τοπικών προϊόντων και 
τοπικών φυσικών πόρων, στήριξη δραστηριοτήτων στον 
προνομιακό χώρο. 

Η επιχείρηση δύναται να υποβάλλει προτάσεις για συμ¬ 
μετοχή σε Ευρωπαϊκά και κάθε είδους προγράμματα που 
έχουν σχέση με τους σκοπούς της επιχείρησης δηλ. οικο¬ 
νομικής - τουριστικής - κοινωνικής - πολιτιστικής ανάπτυ¬ 
ξης». 

Κατά τα λοιπά ισχύει ως έχει η αριθμ. 10484/9.5.1989 
απόφαση του Υπουργού Εσωτερικών όπως τροποποιή¬ 
θηκε με την αριθ. 4701/15.7.1999 απόφασή μας. 

Από τις διατάξεις της απόφασης αυτής δενπροκαλείται 
δαπάνη στον προϋπολογισμό Δήμου Αγίου Νικολάου 
έτους 1999. 

Η παρούσα να δημοσιευθεί στην Εφημερίδα της Κυ- 
βερνήσεως. 

Άγιος Νικόλαος, 22 Ιανουάριου 2001 

Με εντολή Γ ενικού Γ ραμματέα Περιφέρειας 
Η Γενική Διευθύντρια 
ΜΑΡΙΑ ΛΥΓΙΔΑΚΗ - ΙΩΑΝΝΙΔΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




